b'\n_START_ARTICLE_\nMost Alcantara, Toledo\n_START_PARAGRAPH_\nMost Puente de Alc\xc3\xa1ntara je lo\xc4\x8dni most v Toledu in premo\xc5\xa1\xc4\x8da reko Tajo. Beseda Alc\xc3\xa1ntara prihaja iz arab\xc5\xa1\xc4\x8dine \xd8\xa7\xd9\x84\xd9\x82\xd9\x86\xd8\xb7\xd8\xb1\xd8\xa9 (al-qan\xc5\xa3arah), kar pomeni "most".\n_START_SECTION_\nZgodovina\n_START_PARAGRAPH_\nMost se nahaja ob vzno\xc5\xbeju gradu San Servando (castillo de San Servando) in je bil zgrajen v \xc4\x8dasu Rimljanov (v 3. stoletju), ko so ti ustanovili mesto Toletum, dana\xc5\xa1nji Toledo. Prva zgodovinska omemba mostu je iz leta 788. V poznem desetem stoletju so ga obnovili Arabci in mu dali ime Alcantara, kar pomeni "most ali lok". Glede na napis, je bil most kon\xc4\x8dan v letu 997 po nalogu Alefa, sina Mahomata Alamer\xc3\xadja, guvernerja Toleda, ki ga je tudi poimenoval. Leta 1258 je bil po\xc5\xa1kodovan zaradi katastrofalnih poplav, kar je imelo za posledico, da je kralj Alfonz X. "El Sabio" dal postaviti novega v gotskem slogu. Slednjemu je pripadal zahodni stolp, stolp Mud\xc3\xa9jar najbli\xc5\xbeji mestu, kasneje leta 1484 spremenjen pod vladavino Ferdinanda in Izabele, \xc4\x8digar znaki krasijo njihove stene; vzhodni stolp pa je bil zamenjan leta 1721 v baro\xc4\x8dnem slogu, kakr\xc5\xa1nega vidimo \xc5\xa1e danes._NEWLINE_V srednjem veku je bil to eden od redkih vhodov v mesto za romarje._NEWLINE_Mo\xc4\x8dno je bil za\xc5\xa1\xc4\x8diten z dvema stolpoma z oja\xc4\x8denimi vrati na vsakem koncu. Ta most je bil stalno napadan v obdobju Reconquista, a so ga obnovili._NEWLINE_Leta 1921 je bil razgla\xc5\xa1ena za nacionalni spomenik._NEWLINE_Most ne bi smeli zamenjati bodisi z mostom Alcantara v Alcantari ali mostom Alcon\xc3\xa9tar v regiji Extremadura, oba rimska mostova, ki se nahajata nizvodno.\n_START_SECTION_\nOpis\n_START_PARAGRAPH_\nMost Alcantara so Rimljani zgradili na mestu, kjer je reka Tajo najo\xc5\xbeja in je omogo\xc4\x8dala izvedbo. Od takrat je bil to\xc4\x8dka prehoda rimske ceste, ki je pre\xc4\x8dkala Tajo in povezovala v arabskem obdobju Zaragozo z M\xc3\xa9rido ter C\xc3\xb3rdobo z Zaragozo. Je zgradba v voja\xc5\xa1kem slogu, ki je in \xc5\xa1e slu\xc5\xbei kot vhod v mesto. Sestoji iz velikega arabskega nosilca X. stoletja v obliki podkve na svojem zgornjem koncu in dveh rahlo nakazanih lokov z vmesno podporo. Stolpi z vrati so iz klesanih kamnov in so ohranjeni vizigotski.'